২৪ সেপ্টেম্বর ২০২০, ২২:০০\nট্রাম্প - ছবি : সংগৃহীত\nআসন্ন মার্কিন নির্বাচনে হেরে গেলে প্রেসিডেন্ট ডোনাল্ড ট্রাম্প ফলাফল মেনে নেবেন না। আর এতে করে গোটা নির্বাচনই সঙ্কটে পড়ে যাবে। আর তা আমেরিকার যুক্তরাষ্ট্রীয় ব্যবস্থাকেই ভেঙ্গে ফেলতে পারে। এমনই আশঙ্কা প্রকাশ করছে আমেরিকার গণমাধ্যম ।\nবুধবার সাংবাদিকরা প্রেসিডেন্ট ট্রাম্পের কাছে জানতে চান, নির্বাচনে হেরে গেলে তিনি শান্তিপূর্ণভাবে ক্ষমতা হস্তান্তর করবেন কিনা। জবাবে ট্রাম্প বলেন, “কী হয় তা দেখার জন্য আমরা অপেক্ষা করছি।”\nসম্প্রতি মার্কিন টেলিভিশন চ্যানেল ফক্স নিউজ ট্রাম্পের কাছে জানতে চেয়েছিল, ৩ নভেম্বরের নির্বাচনের ফলাফল তিনি মেনে নেবেন কিনা। জবাবে ট্রাম্প বলেন, “না, আমাকে দেখতে হবে। দেখুন….আমাকে দেখতে হবে। আমি হ্যাঁ বলতে চাইছি না, আমি না-ও বলতে চাইছি না। গতবারও আমি বলিনি।”\nএর আগে তিনি প্রেসিডেন্ট হিসেবে দায়িত্ব পালন অব্যাহত রাখার আকাঙ্ক্ষার কথা জানিয়েছেন।\nডেইলি আটলান্টিক পত্রিকার ভাষ্য\nআমেরিকার ডেইলি আটলান্টিক পত্রিকায় ২৩ সেপ্টেম্বর প্রকাশিত এক সাক্ষাতকারভিত্তিক প্রতিবেদনে ভবিষ্যদ্বাণী করা হয়েছে, এবার আমেরিকার নির্বাচনীব্যবস্থা পুরোপুরি ভেঙ্গে পড়বে। প্রতিবেদনটি পূর্ণাঙ্গ আকারে নভেম্বরের ম্যাগাজিনে প্রকাশের জন্য তৈরী হলেও সংশ্লিষ্ট প্রতিবেদক বার্টন গেলম্যানের সাক্ষাতকার নিয়ে মূল বিয়গুলো সংক্ষিপ্ত আকারে বুধবার প্রকাশ করা হয়েছে।\nযদি ডোনাল্ড ট্রাম্প ক্ষমতা ছাড়তে রাজি না হন তাহলে কী হবে? এমন প্রশ্নের জবাবে বার্টন গেলম্যান বলেছেন, এখানে ‘যদি’ বলে কিছু নেই। আসন্ন প্রেসিডেন্সিয়াল নির্বাচনে ৫৩৮ সদস্যবিশিষ্ট নির্বাচক মণ্ডলীর (ইলেক্ট্ররাল কলেজ) কাছ থেকে প্রয়োজনীয় সমর্থন আদায় করতে ব্যর্থ হলে ট্রাম্প ওই ফলাফল মানবেন না এবং সেটা ভণ্ডুল করার জন্য সবরকম কৌশল অবলম্বন করবেন।\nট্রাম্পের এসব অপকৌশল হচ্ছে নির্বাচনের ফলাফল নিয়ে আদালতে, রাজপথে, ইলেক্ট্ররাল কলেজ ও কংগ্রসের ভেতরে সন্দেহ তৈরী করা। ট্রাম্পের এ দুষ্টুবুদ্ধির লক্ষ্য হচ্ছে “কী জানি কী হয়েছে” এমন একটা সন্দেহের জন্ম দিয়ে অস্থিরতা সৃষ্টি করা। এবং তা থেকে উদ্ধারের জন্য তাকেই ক্ষমতায় থাকা প্রয়োজন- এমন জনমত গড়ে তোলা।\nস্পষ্টভাবে বিজয়ী না হয়ে ট্রাম্প চাইলেই কী নির্বাচন ভণ্ডুল করতে পারবেন? কিভাবে?- এমন প্রশ্নের জবাবে বার্টন গেলম্যান বলেছেন, ট্রাম্পের জন্য সবচেয়ে ঝুঁকিপূর্ণ কাজ হবে প্রতিদ্বন্দ্বিতাপূর্ণ রাজ্যগুলোতে তার রিপাবলিকান দলীয় সমর্থকদের প্রথা-বহির্ভূতভাবে নির্বাচক হিসেবে মনোনীত করা। আমেরিকায় জনগণের ভোটে নির্বাচকমণ্ডলী নির্বাচিত হবার প্রথা থাকলেও সুপ্রিম কোর্টের এক রায়ে বলা আছে, রাজ্যের আইন পরিষদ জনগণের ওই ক্ষমতা কেড়ে নিয়ে যাকে খুশি নির্বাচকমণ্ডলীর সদস্য মনোনীত করতে পারে।\nট্রাম্পের একজন আইন উপদেষ্টা ও পেনসিলভানিয়া অঙ্গ রাজ্যের তিন রিপাবলিকান নেতা এরকম একটি আপদকালীন পরিকল্পনা নিয়ে আলোচনা শুরু করেছেন। তাদের উদ্দেশ্য হচ্ছে ভোট গণনায় জালিয়াতি হয়েছে এমন জনমত সৃষ্টি করা। দ্বি-কক্ষবিশিষ্ট মার্কিন কংগ্রেসের হাউস অব রিপ্রজেনটিভ ও সিনেটের নিয়ন্ত্রণ রিপাবলিকানদের হাতে। তাছাড়া প্রতিদ্বন্দ্বিতাপূর্ণ ছ’টি অঙ্গ রাজ্যে রয়েছে দোদুল্যমান অবস্থা রয়েছে। ফলে এবারের নির্বাচনী ফলাফল নিয়ে জনমনেও দোদুল্যমান মনোভাব সৃষ্টি করা সহজ হবে ট্রাম ও তার দলের জন্য।\nপ্রতিবেদক বার্টন বলেছেন, তার ভয় হচ্ছে যে গ্র্যান্ড ওল্ড পার্টি (গওপ) বলে পরিচিত রিপাবলিকান দলের নির্বাচিত সদস্যদের সামান্য সহযোগিতা পেলেই ট্রাম্প নির্বাচনী ফলাফলকে সন্দেহের ধোঁয়ায় ঢেকে ফেলতে পারবেন। সেটা অনির্দিষ্টকাল পর্যন্ত মীমাংসাহীনভাবে ঝুলিয়ে রাখাও সম্ভব।\nমার্কিন বিশেষজ্ঞরা বলছেন, নির্বাচনী ফলাফল গণনাবিষয়ক আইন এমনিতেই একটা বিশৃঙ্খল অবস্থায় আছে। তার সাথে যুক্তি-তর্কের বিস্ফোরণের সংযোগে বিষয়টি একটা অচল অবস্থায় পরিণত হতে পারে।\nনভেম্বরের নির্বাচন স্থিতিশীলতার বদলে যদি একটা সামাজিক অস্থিরতা নিয়ে আসে তা হলে কী হবে? অবশ্যই গোটা আমেরিকার ডেমোক্র্যাট দলীয় নেতা-কর্মী-সমর্থকরা তা মেনে নেবেন না। তবে এটা এখন মানা না-মানার মধ্যে নেই। এখন তা নির্বাচনে পরাজিত হয়েও ক্ষমতা আঁকড়ে থাকার বিষয়ে পরিণত হয়েছে। এ জন্য রাষ্ট্র ক্ষমতা ব্যবহার করে সকল প্রতিবাদকে থামিয়ে দিতে হবে। এভাবেই বিশ্লেষণ করেছেন ওয়াশিংটন মান্থলি পত্রিকার অনলাইন সম্পাদক মার্টিন লংম্যান।\nতবে প্রতিদ্বন্দ্বী ডেমোক্রাটিক পার্টির প্রেসিডেন্ট পদপ্রার্থী জো বাইডেন বিশ্বাস করেন, এরকম অবস্থায় সেনাবাহিনী ট্রাম্পকে বরং নিরাপত্তার সাথে হোয়াইট হাউস থেকে বের করে নেবে। কিন্তু সত্যি সত্যি যদি ফলাফল নিয়ে একটা মীমাংসাহীন জটিলতার সৃষ্টি হয় তা হলে কী হবে? এমন প্রশ্নের উত্তর পেতে একটি বৃহৎ সম্পদশালী ও বৃহৎ গণতান্ত্রিক দেশ বলে দাবিদার আমেরিকার একটি জটিল রাজনৈতিক পালাবদল দেখার জন্য আমেরিকাবাসীর মতোই বিশ্ববাসীকে আগ্রহ নিয়ে অপেক্ষা করতে হবে আগামী দুই মাস।


\_ বেদেসমাজের ওপর কি রহম করা যায় না? | Bangla Photo News\nHome । মুক্তমত । বেদেসমাজের ওপর কি রহম করা যায় না?\nOctober 1, 2018\tin মুক্তমত Leaveacomment\nবাংলা ফটো নিউজ : খবর এসেছে, নোয়াখালী থেকে শত শত বেদে নারী-পুরুষকে খোলা আকাশের নিচে বসবাসে বাধ্য করা হয়েছে। প্রায় ৫০টি বাড়িতে আগুন দেওয়া হয়, ৩০টি বাড়ি পুড়ে ছাই। বাকিগুলো আধা পোড়া, ভাঙাচোরা। নোয়াখালী সদর উপজেলার পূর্ব এওজবালিয়া গ্রামের বেদিপল্লিতে দিনেদুপুরে পুলিশের ছত্রচ্ছায়ায় বিপথগামীরা এই ধ্বংসযজ্ঞ চালায় ১০ সেপ্টেম্বর। স্থানীয় ইউপি সদস্য আর ক্ষমতাসীন রাজনৈতিক দলের নেতাদের নেতৃত্বে আগুন আর ভাঙচুরের ঘটনা ঘটে বলে প্রত্যক্ষদর্শী ব্যক্তিরা সংবাদকর্মীদের জানিয়েছেন। এ যেন ২০১৬ সালে গাইবান্ধার গোবিন্দগঞ্জের সাঁওতালপল্লি পুড়িয়ে দেওয়ার চিত্রনাট্যেরই অনুলিপি।\nকী ছিল এবারের ছুতো?\n৯ সেপ্টেম্বর স্থানীয় কড়ইতলা এলাকার এক দোকানে এক বেদে কিশোরী আইসক্রিম কিনতে গেলে দোকানে বসা এক বখাটে ওই কিশোরীর সঙ্গে অসভ্য আচরণ করে। বেদে নারীদের সঙ্গে ঠাট্টা-মশকরা সিনেমা–নাটকের কারিশমায় এখন আমাদের নিত্য খাসলতে পরিণত হয়েছে। তাঁদের প্রতি আমাদের নির্দয় আচরণের যে বর্ণনা ১৯৫১ সালে কবি জসীমউদ্‌দীন তাঁর ‘বেদের মেয়ে’ কাব্যনাটকে দিয়েছিলেন, তা এখনো বলবৎ। তবে দিন পাল্টেছে। কিশোরী এই যৌন হয়রানির প্রতিবাদ করে। কিশোরীর সমর্থনে বেদে এক যুবক এগিয়ে এলে তাঁর সঙ্গে বাগ্‌বিতণ্ডায় লিপ্ত হয় স্থানীয় লোকজন। বেদের এত সাহস সহ্য করবে কে? বাগ্‌বিতণ্ডা হাতাহাতির রূপ নিলে মারতে আসা আসা এক কিশোর টাল সামলাতে না পেরে দোকানে নাশতা তৈরির ফুটন্ত তেলের কড়াইয়ে ধাক্কা খায়। এতে ওই কিশোরের শরীরের বিভিন্ন অংশ ঝলসে যায়।\nবাঙালি সমাজপতিরা ২০১৬ সাল থেকে এমন একটা সুযোগের জন্য যেন অপেক্ষা করছিল। ওই দিন রাতে নানা সলা–পরামর্শের পর রটিয়ে দেওয়া হয়, হাসপাতালে চিকিৎসা নেওয়া কিশোরটিকে বেদেরা গরম তেলের কড়াইয়ে ফেলে পুড়িয়ে মেরেছে। বেদেদের এত বড় বুকের পাটা? গুজব ছড়িয়ে পড়লে শত শত লোকজন অস্ত্রশস্ত্র নিয়ে বেদেপল্লিতে হামলা চালিয়ে ভাঙচুর ও বসতঘরে আগুন ধরিয়ে দেয়। বেদেপল্লির এক নারী সংবাদমাধ্যমকে ঘটনার বর্ণনা দিয়েছেন এভাবে, সোমবার দুপুরে তাঁরা তখন রান্নার কাজে ব্যস্ত। এ সময় শত শত পুরুষ অস্ত্রশস্ত্র নিয়ে তাঁদের পল্লিতে হামলা চালায়। এ সময় তাঁরা চুলায় রান্না রেখে ঘর ছেড়ে পালিয়ে যাওয়ার চেষ্টা করেন। কিন্তু রেহাই পাননি। ভাঙচুর, অগ্নিসংযোগ ও লুটের পাশাপাশি মারধর করা হয়েছে নারী-পুরুষ ও শিশুদের। নারীদের গায়ে হাত দিয়ে শ্লীলতাহানির ঘটনাও ঘটিয়েছে। পরে অতিরিক্ত পুলিশ এলে তারা চলে যায়। ঘটনার সময়ও পুলিশ ছিল, কিন্তু তাতে কোনো লাভ হয়নি।\nএটাও কি হঠাৎ ঘটে যাওয়া বিচ্ছিন্ন ঘটনা?\n২০০৭ সাল থেকে এ পর্যন্ত কমপক্ষে পাঁচবার এই পল্লিতে হামলা-ভাঙচুর ও অগ্নিসংযোগের ঘটনা ঘটেছে। ২০১৬ সালে স্থানীয় লোকজনের পরিচালিত ভয়াবহ তাণ্ডবের বিচার দূরে থাক তদন্তও হয়নি এখনো। এখানকার এক সর্দার জানান, নদীমাতৃক এই দেশে তাঁরা বংশপরম্পরায় নদীতেই থেকেছেন। খাল-বিল-নদী-নালা দখল আর শুকিয়ে যাওয়ার কারণে তাঁদের নৌকা ছেড়ে জমিনের খোঁজ করতে হচ্ছে। ২০০৭ সাল থেকে এ অঞ্চলে বেদেরা স্থানীয় লোকজনের কাছ থেকে জমি কিনে বসবাস শুরু করে। এখানে পর্যায়েক্রমে ২০১৫ সাল পর্যন্ত তিন শতাধিক বেদে পরিবার বসতি স্থাপন করে। বেদেদের জায়গা-সম্পত্তি জবরদখল করার উদ্দেশ্যে পরিকল্পিতভাবে নানা ছুতায় হেন কোনো কাজ নেই যে স্থানীয় কিছু লোক করছে না। তারা নানা সময় বেদে নারীদের উত্ত্যক্ত করে আসছে। বেদেপল্লিতে ইয়াবা, গাঁজাসহ নানা মাদক ঢুকিয়ে দিয়ে পুলিশকে খবর দিয়ে হেনস্তা করা এখন নিত্যদিনের ঘটনা।\nবেদেদের উচ্ছেদ করে তাদের জায়গাজমি হাতিয়ে নেওয়ার বহুল ব্যবহৃত এক জনপ্রিয় কৌশল ‘মাদক’ উচ্ছেদ অভিযান। ২০১৬ সালে সাতক্ষীরার লাবসা পলিটেকনিক ইনস্টিটিউটের সামনে ইরকোন মাঠে অবস্থানরত ছিন্নমূল বেদেদের মাদক ব্যবসার অপবাদ দিয়ে উচ্ছেদের অভিযান চালানো হয়। ২০১৫ সালে লক্ষ্মীপুরের চন্দ্রগঞ্জের বাঁধের গোড়ার বেদেপল্লিতেও মাদক ব্যবসার গুজব রটিয়ে তাদের উচ্ছেদের ব্যবস্থা করা হয়। অনেক জায়গায় আবার উচ্ছেদের ভয় দেখিয়ে নিয়মিত চাঁদা আদায় করা হয়। চাঁদা না দিলে বা দিতে দেরি করলে ভাঙচুর, মারধর এখন স্বাভাবিক ঘটনায় পরিণত হয়েছে। ২০১৬ সালের ২৪ জুলাই ঝালকাঠি শহরের কৃষ্ণকাঠি এলাকায় বেদেপল্লিতে কর্তৃত্বের জের ধরে দুই গ্রুপের সংঘর্ষে নারীসহ ছয় জন আহত, ভাঙচুর ও লুটপাটের ঘটনা ঘটে।\nউচ্ছেদ করে জমির দখল নেওয়াই মূল উদ্দেশ্য\nচাঁদপুর শহরের ডাকাতিয়া নদীর পাড়ে প্রায় ১৫০ বছর যাবৎ বসবাস করছে ওই অঞ্চলের সবচেয়ে পুরোনো বেদেসমাজ। এখানে কমবেশি ২৭০ পরিবারে বসবাস। ২০১৪ সালের পর থেকে এযাবৎ বেশ কয়েকবার এই বেদেদের উচ্ছেদ করার জন্য স্থানীয় ভূমিদস্যুরা সন্ত্রাসী হামলা, ভাঙচুর, অগ্নিসংযোগের ঘটনা ঘটিয়েছে। সর্বশেষ ২০১৫ সালের মে মাসে হঠাৎ বিআইডব্লিউটিএর কর্মকর্তা ও চাঁদপুর মডেল থানার পুলিশকে ভুল তথ্য দিয়ে ভূমিদস্যুরা বেদেপল্লিতে নতুন বসতঘর তৈরি হচ্ছে বলে তাদের উচ্ছেদ করার জন্য পুলিশকে দিয়ে অভিযান চালানোর চেষ্টা করে। সেবারের চেষ্টা সফল না হলেও ভূমিদস্যুরা হাল ছাড়েনি।\nঅত্যাচারের নানা রূপ\nনোয়াখালীর ঘটনার রেশ কাটতে না কাটতে আরেক পুরোনো বেদেপল্লি সুনামগঞ্জের গোরারং ইউনিয়নের সোনাপুর বেদেপল্লির এক বিয়ের অনুষ্ঠানে হামলা, ভাঙচুর আর লুটপাটের ঘটনা ঘটেছে ২৩ সেপ্টেম্বর রাতে। বিয়ের অনুষ্ঠানে নারীদের একান্ত পারিবারিক নাচের দৃশ্য মুঠোফোনে ধারণের আবদার বেদেসমাজ মেনে না নিলে তাদের ওপর এই হামলা চালানো হয়। নোয়াখালী আর সুনামগঞ্জের ঘটনা শেষ পর্যন্ত পুলিশ আমলে নিয়েছে। নোয়াখালীতে তদন্ত কমিটি হয়েছে। ঘটনার সাত দিন পরে হলেও কমিটি বেদে সর্দারদের সঙ্গে কথা বলেছে, সরেজমিনে পরিদর্শন করেছেন। স্থানীয় সাংসদ ৫৫ হাজার টাকার অনুদান ঘোষণা করেছেন, ভোটের বছরে এটাইবা কম কী?\nলেখক: গওহার নঈম ওয়ারা, দুর্যোগ ব্যবস্থাপনা ও ত্রাণকর্মী এবং গবেষক।\nবেদেসমাজের ওপর কি রহম করা যায় না?\t2018-10-01\nTagged with: বেদেসমাজের ওপর কি রহম করা যায় না?\nPrevious: গৃহকর্মী থেকে বিউটি কুইন!\nNext: গাছ থেকে পড়ে দিনমজুরের মৃত্যু


The Power of Now এর লেখক একার্ট টোলে’র পরিচিতি – অনুবাদকদের আড্ডা\nঅনুবাদকদের আড্ডার প্রথম অনুবাদ গ্রন্থ শক্তিমান বর্তমান-এর মূল গ্রন্থটির নাম হচ্ছে The Power of Now. এর লেখক একার্ট টোলে-কে নিয়ে উইকিপিডিয়া অবলম্বনে সংক্ষিপ্ত লেখক পরিচিতি লিখেছেন সাফাত হোসেন।\nএকার্ট টোলে জার্মান বংশোদ্ভূত কানাডিয়ান নাগরিক। তিনি ‘The power of now’ এবং ‘A new earth’ এর লেখক হিসেবে সুপরিচিত। তার ‘The power of now’ বইটি ১৯৯৭ সালে প্রকাশিত হয়। বইটি ২০০০ সালে ‘নিউ ইয়র্ক টাইমস’ পত্রিকার বেস্টসেলার লিস্টে আসে।\n২০০৮ সালে বিখ্যাত টিভি উপস্থাপিকা ওপরাহ উইনফ্রে, টোলের ‘A new earth’ বইটিকে নিয়ে প্রথমবারের মত দশ পর্বের একটি টক শো উপস্থাপনা করেন, যাতে প্রায় ৩.৫ কোটি দর্শক অংশগ্রহণ করেছিলো। ২০০৯ সালের মধ্যে দক্ষিণ আমেরিকায় ‘The power of now’ এবং ‘A new earth’ বই দুটির যথাক্রমে ৩০ লক্ষ এবং ৫০ লক্ষ কপি বিক্রি হয়। ২০০৮ সালে নিউ ইয়র্ক টাইমস তাকে যুক্তরাষ্ট্রের সবচেয়ে জনপ্রিয় আধ্যাত্মিক লেখক হিসেবে অভিহিত করে। ২০১১ সালে টোলে ‘Witkins review’ এর জরিপে পৃথিবীর সবচেয়ে প্রভাবশালী আধ্যাত্মিক ব্যক্তি হিসেবে নির্বাচিত হন। একার্ট গত এক দশকের বেশি সময় ধরে কানাডায় বসবাস করছেন।\nএকার্টের জন্ম জার্মানির ডর্টমুন্ড শহরে, ১৯৪৮ সালে। টোলে তার জীবনের তার জার্মানির শৈশবজীবনকে বিশেষভাবে অসুখী বলে চিহ্নিত করেছেন। শৈশবেই তার বাবা-মার ছাড়াছাড়ি হয়ে গিয়েছিল, স্কুলের পরিবেশকে তার অসহ্য মনে হতো। শৈশবে একার্ট দ্বিতীয় বিশ্বযুদ্ধে মিত্রবাহিনীর বিমান হামলায় বিধ্বস্ত এক দালানে খেলতে গিয়ে ‘দেশটির শক্তিবলয়ে দুঃখকে অনুভব করেন’। ১৩ বছর বয়সে টোলে তার বাবার সাথে স্পেনে চলে আসেন। তার বাবা তাকে হাইস্কুলে পড়ার জন্য জোর করেন নি, তাই টোলে বাসায় বসে ভাষা, সাহিত্য, ও মহাকাশ বিজ্ঞান নিয়ে পড়াশোনা করেন।\n১৯ বছর বয়সে একার্ট লন্ডনে চলে আসেন এবং লন্ডনের একটি স্কুলে তিন বছরের জন্য জার্মান ও স্প্যানিশ ভাষায় উপর শিক্ষকতা করেন। এ সময়ে টোলে ‘বিষণ্ণতা, উদ্বেগ ও ভয়’ দিয়ে তাড়িত হয়ে ‘জীবনের অর্থ’ খুঁজতে শুরু করেন। ২২ বছর বয়সে টোলে তার এই অন্বেষণের অংশ হিসেবে লন্ডন বিশ্ববিদ্যালয়ে দর্শন, মনোবিজ্ঞান, এবং সাহিত্য নিয়ে অধ্যয়ন শুরু করেন। স্নাতক সম্পন্ন করার পর তাকে ক্যামব্রিজ বিশ্ববিদ্যালয় থেকে স্নাতকোত্তর গবেষণার জন্য আমন্ত্রণ জানিয়ে বৃত্তি দেয়া হয়। টোলে ১৯৭৭ সালে সেটা শুরু করে এর পরপরই তা ছেড়ে দেন। তার ২৯ বছর বয়সে, ১৯৭৭ সালের এক রাতে, অনেক বছরের ভয়ানক বিষণ্ণতার পর টোলে নিজের ভেতরের এক ”আধ্যাত্মিক রুপান্তর” এর কথা উল্লেখ করেন।\nনিউ ইয়র্ক টাইমসের ২০০৯ সালে প্রকাশিত এক অনুচ্ছেদ অনুসারে, টোলে কোনো ধর্মের সাথে সম্পৃক্ত নন, তবে জেন দর্শন (বুদ্ধ দর্শনের একটা শাখা), সুফিবাদ, হিন্দুদর্শন, ও বাইবেলের শিক্ষাকে ব্যবহার করেন”।\n||শক্তিমান বর্তমানের ভূমিকা||\nএই পোস্টের সর্বমোট পাঠকসংখ্যা: 2,206\n2 thoughts on “The Power of Now এর লেখক একার্ট টোলে’র পরিচিতি”\nআগস্ট 4, 2018; 12:36 পূর্বাহ্ন এ\nBoitar pdf pawa jabe?\nঅক্টোবর 13, 2018; 12:19 অপরাহ্ন এ\nসম্পূর্ণ বইটি পড়তে চাই\nপ্রত্যুত্তর দিন Tamanna প্রতিউত্তর নাকচ করে দিন


ছাত্রদলের নতুন নেতৃত্বের খোঁজে তারেকের সিন্ডিকেট! – তাজা খবর – tajakhabor.com\nনিউজ ডেস্ক: পূর্ব কোন নির্দেশনা ছাড়াই হঠাৎ ছাত্রদলের কমিটি ভেঙে দিয়েছেন বিএনপির ভারপ্রাপ্ত চেয়ারম্যান তারেক রহমান। সাংগঠনিক ভিত্তি মজবুত করতে ছাত্রদল পুনর্গঠন করা হবে বলে জানানো হয়েছে তারেকের পক্ষ থেকে। তবে নতুন কমিটি গঠন করার উদ্দেশ্য পদ বাণিজ্য বলে দলের মধ্যে একটি গুঞ্জন চাউর হয়েছে।\nএদিকে ছাত্রদলের একাধিক দায়িত্বশীল নেতার বরাতে জানা গেছে, ছাত্রদলের নতুন নেতৃত্ব খোঁজার জন্য লন্ডন থেকে তারেক রহমান যাদের দায়িত্ব দিয়েছেন তারা প্রত্যেকেই দলে বিতর্কিত। এসব নেতা জোট সরকারের সময় বিভিন্ন দুর্নীতির সঙ্গে তারা জড়িত ছিলেন বলেও গুঞ্জন রয়েছে। ফলে ছাত্রদলকে গতিশীল করার ক্ষেত্রে নেতৃত্ব বাছাই করতে তারা স্বচ্ছ থাকবেন- এই বিশ্বাস দলের অধিকাংশ কর্মীর মধ্যেই নেই।\nPrevious Post: এবার কাউন্সিল নিয়ে মতভেদ বিএনপিতে, মনোনয়ন বাণিজ্যের অভিযোগ!\nNext Post: গণিতে শিক্ষার্থীদের ভীতি দূর করতে সমন্বিত উদ্যোগ প্রয়োজন : শিক্ষা উপমন্ত্রী